Denn bini no an strand glege und han gsünnelet. Am Nomitag hani mich entschide, emol s Q1 go aluege. Das isch das idrücklich hoche Gebäude, besser gsait das mit Abstand höchste do ade Küste  und au in ganz Australie. Han gse, dass mer sogar s Ussichtsdeck chan go aluege. Gege e Gebühr natürlich. Han i denn doch mol wele gse, die Skyline isch nämlich würklich beidruckend und s Wetter isch so klar gsi dass mer bis an Horizont gse hät. Mitem Lift bin ich denn au scho i genau 43 Sekunde im 77. Stock acho. Das isch würklich heftig, mer merkt de Druck extrem bi dem schnelle Ufstieg. Dobe häts es Kafi gha und ich han denn ganz chöne rund umelaufe. Tatsächlich, han fast bis uf Brisbane im Norde und Byron  Bay im Süde gse. S Q1 isch 322.5 Meter hoch und s 20. höchste Gebäude ide Welt, s höchste vom Australische Kontinent und hät 80 Stock insgesamt. Es sind alles Apartments wo vermietet oder verchauft werded. Meh Bilder hets im Fotoalbum.